Angelo Schiavio (15. lokakuuta 1905 Bologna, Italia – 17. huhtikuuta 1990 Bologna, Italia) oli italialainen jalkapalloilija. Hän pelasi koko uransa bolognalaisessa Bologna FC 1909:ssä. Maajoukkueessa Schiavio saavutti maailmanmestaruuden sekä olympiapronssin. Hän teki ratkaisumaalin vuoden 1934 maailmanmestaruuskilpailujen loppuottelussa Tšekkoslovakiaa vastaan jatkoajalla.